BANPU พุ่งพรวดเฉียด 11% โบรกฯแนะ “ซื้อเก็งกำไร” ชี้เทคนิคหนุน
BANPU พุ่งพรวดเฉียด 11% โบรกฯแนะ “ซื้อเก็งกำไร” ชี้เทคนิคหนุน ล่าสุดอยู่ที่ 13.30 บาท บวก 1.30 บาท หรือ 10.83% มูลค่าซื้อขาย 715.72 ล้านบาท
BANPU พุ่งพรวดเฉียด 11% โบรกฯแนะ “ซื้อเก็งกำไร” ชี้เทคนิคหนุน ล่าสุดอยู่ที่ 13.30 บาท บวก 1.30 บาท หรือ 10.83% มูลค่าซื้อขาย 715.72 ล้านบาท
7 ต.ค. 2562

ผู้สื่อข่าวรายงานว่า ราคาหุ้น บริษัท บ้านปู จำกัด (มหาชน) หรือ BANPU ล่าสุด ณ เวลา 10.07 น. อยู่ที่ 13.30 บาท บวก 1.30 บาท หรือ 10.83% สูงสุดที่ 13.50 บาท ต่ำสุดที่12.60 บาท ด้วยมูลค่าซื้อขาย 715.72 ล้านบาท

โดย บล.กสิกรไทย ระบุในบทวิเคราะห์ว่า แนะนำ “ซื้อเก็งกำไร” หุ้น BANPU โดยราคาพักตัวจาก 13.2 บาท ลงมาสร้างฐานแถว 11.5-11.6 บาท ล่าสุดดีดตัวเหนือเส้นค่าเฉลี่ย 5 วัน และเริ่มยืนเหนือแนวเส้นกด ขณะที่ MACD เริ่มวกตัวขึ้นเหนือ Signal line เข้าหาแนวเส้นศูนย์ สะท้อนโอกาสที่ราคาจะมีแรงข้ามผ่านเส้นกด และยกตัวหาด่านจุดสูงก่อนหน้า
ขณะที่ก่อนหน้านี้ ที่ประชุมคณะกรรมการบริษัทเมื่อวันที่ 29 ส.ค.262 อนุมัติโครงการซื้อหุ้นคืนของบริษัทเพื่อการบริหารทางการเงิน (Treasury Stocks) ภายในวงเงินสูงสุดไม่เกิน 5,000 ล้านบาท และจำนวนหุ้นที่จะซื้อคืนไม่เกิน 385 ล้านหุ้น หรือคิดเป็นไม่เกิน 7.5% ของหุ้นที่จำหน่ายได้แล้วทั้งหมด โดยจะเป็นการเข้าซื้อในตลาดหลักทรัพย์ฯ และมีกำหนดระยะเวลาซื้อหุ้นคืน 6 เดือน นับตั้งแต่วันที่ 13 กันยายน 2562 ถึงวันที่ 10 มีนาคม 2563
สำหรับการซื้อหุ้นคืนครั้งนี้ เพื่อเป็นการบริหารสภาพคล่องส่วนเกินของบริษัทอย่างมีประสิทธิภาพ รวมถึงมีผลทำให้อัตราส่วนทางการเงินปรับตัวดีขึ้น จากจำนวนหุ้นที่ลดลงจะทำให้อัตรากำไรสุทธิต่อหุ้น (EPS) ปรับตัวดีขึ้น ส่งผลให้การประเมินมูลค่าต่อหุ้นพื้นฐานปรับตัวสูงขึ้น นอกจากนี้ยังเป็นการส่งสัญญาณแก่ผู้ลงทุนถึงสถานะการเงินที่แข็งแกร่งของบริษัท และความเชื่อมั่นต่อความสามารถในการทำกำไรของบริษัท ที่มูลค่าพื้นฐานน่าจะมีมูลค่าที่สูงกว่าราคาตลาดในปัจจุบันที่ปรับลดลงจากภาวะตลาดหุ้นที่ผันผวน